CELEX: 62004TA0457
Language: da
Date: 2008-10-15 00:00:00
Title: Forenede sager T-457/04 og T-223/05: Dom afsagt af Retten i Første Instans den 15. oktober 2008 — Camar mod Kommissionen (Fælles markedsordning — bananer — overgangsforanstaltninger — artikel 30 i Rådets forordning (EØF) nr. 404/93 — dom, hvori det fastslås, at Kommissionen har gjort sig skyldig i passivitet — gennemførelse af Rettens døm nægtet — annullationssøgsmål — begæring om, at Kommissionen pålægges at gennemføre dommen ved betaling af et tilsvarende pengebeløb — erstatning for ikke-økonomisk skade — Kommissionens ulovlige undladelse — erstatningssøgsmål — afbrydelse af forældelsesfristen — artikel 46 i statutten for Domstolen — afvisning)

6.12.2008   
            
            
               DA
            
            
               Den Europæiske Unions Tidende
            
            
               C 313/27
            
         Dom afsagt af Retten i Første Instans den 15. oktober 2008 — Camar mod Kommissionen
   (Forenede sager T-457/04 og T-223/05) (1)
   
   (Fælles markedsordning - bananer - overgangsforanstaltninger - artikel 30 i Rådets forordning (EØF) nr. 404/93 - dom, hvori det fastslås, at Kommissionen har gjort sig skyldig i passivitet - gennemførelse af Rettens døm nægtet - annullationssøgsmål - begæring om, at Kommissionen pålægges at gennemføre dommen ved betaling af et tilsvarende pengebeløb - erstatning for ikke-økonomisk skade - Kommissionens ulovlige undladelse - erstatningssøgsmål - afbrydelse af forældelsesfristen - artikel 46 i statutten for Domstolen - afvisning)
   (2008/C 313/46)
   Processprog: italiensk
   Parter
   
      Sagsøger: Camar Srl (Firenze, Italien) (ved avvocati W. Viscardini, S. Donà og M. Paolin)
   
      Sagsøgt: Kommissionen for De Europæiske Fællesskaber (først ved L. Visaggio, dernæst ved F. Clotuche-Duvieusart, som befuldmægtigede, bistået af avvocato A. Dal Ferro)
   Sagens genstand
   Hvad angår dommen i sag T-457/04, for det første en påstand om annullation af Kommissionens afslag på at gennemføre punkt 1) af konklusionen i Rettens dom af 8. juni 2000, Camar og Tico mod Kommissionen og Rådet (forenede sager T-79/96, T-260/97 og T-117/98, Sml. II, s. 2193), indeholdt i skrivelse af 10. september 2004, for det andet om, at Kommissionen tilpligtes at gennemføre punkt 1) af konklusionen i den nævnte dom i sagen Camar og Tico mod Kommissionen og Rådet ved betaling af et beløb svarende til værdien af de ikke-udstedte licenser, og for det tredje om, at Kommissionen tilpligtes at betale erstatning for den ikke-økonomiske skade, samt for så vidt angår dommen i sag T-223/05, en påstand om, at Kommissionen tilpligtes at betale erstatning for den af sagsøgeren lidte skade i henhold til Fællesskabernes ansvar uden for kontraktforhold.
   Konklusion
   
               1)
            
            
               Kommissionens afgørelse, der var indeholdt i skrivelsen af 10. september 2004 fra generaldirektøren for generaldirektoratet »Landbrug« om afslag på at gennemføre punkt 1) af konklusionen i Rettens dom af 8. juni 2000, Camar og Tico mod Kommissionen og Rådet (forenede sager T-79/96, T-260/97 og T-117/98, Sml. II, s. 2193), annulleres.
            
         
               2)
            
            
               I øvrigt frifindes Kommissionen i sag T-457/04.
            
         
               3)
            
            
               Søgsmålet i sag T-223/05 afvises.
            
         
      (1)  EUT C 31 af 5.2.2005.